Hos Nordjyllands Politi havde man et travlt døgn i forbindelse med stormen Malik. Der kom næsten 200 anmeldelser ind vedrørende stormen.

En af de næsten 200 anmeldelser, som politi har fået under stormen, drejede sig om et plejehjem på Umanakvej i Aalborg. Plejehjemmets tag var under stormen tæt på at blive revet af, hvorfor politi og beredskab  rykkede ud for at flytte otte beboere over til en anden afdeling. -	Det skete helt udramatisk og uden nogen kom til skade, siger vagtchef hos Nordjyllands Politi Mads Hessellund. Fraråder ikke længere færdsel udenfor De mange anmeldelser drejer sig primært om væltede træer rundt omkring i Region Nordjylland. Ifølge vagtchefen har der generelt ikke været nogen personskade i de anmeldelser, der er kommet ind i løbet af aftenen og natten, men der altså en del materiel skade og lignende rundt omkring. Mens stormen Malik stod på frarådede Nordjyllands Politi al færdsel udenfor, men det gør de ikke længere. -	Det blæser fortsat udenfor, og der ligger en hel del væltede træer, skilte og lignende på vejene og cykelstierne, så færden udenfor skal ske med forsigtighed, siger Mads Hessellund. Han regner med, at der kommer til at gå en del timer, inden beredskaberne har fået ryddet alle vejene.